שפתן ראשתני גלאפגוס

שפתן ראשתני גלאפגוס (שם מדעי: Semicossyphus darwini) הוא מין של דג ממשפחת השפתוניים החי במימי האוקיינוס השקט סמוך לחופי אמריקה הדרומית ובעיקר לחופי איי גלאפגוס.

אורך דג זה מגיע עד 70 ס"מ ומשקלו עד 4 ק"ג. הוא דומה במראהו לשפתן ראשתני קליפורני המצוי צפונה יותר וכמוהו בעל לסתות ושיניים גדולות, מצח מוגבה, עיניים אדומות וגוף בצבע שחור וורוד. הוא בעל סנפירים גדולים וכתם צהוב מעל סנפיר החזה.

דג זה מצוי בימים שסביב פרו, אקוודור ואיי גלאפגוס במים שופעים במזון. הוא ניזון מחסרי חוליות גדולים ימיים ובעזרת לסתותיו מרסק אותם.

קישורים חיצוניים

הערות שוליים

שפתוניים
דגי ים באמריקה שלחופי האוקיינוס השקט